Α.Σ. Ιωνικός Λαμίας

Ο Αθλητικός Σύλλογος Ιωνικός Λαμίας ήταν ελληνικό αθλητικό σωματείο που δραστηριοποιούταν στη συνοικία Νέα Μαγνησία της πόλης της Λαμίας, στη Φθιώτιδα, όπου και βρίσκεται η έδρα του, το «Χαλκιοπούλειο Γυμναστήριο». Επίσημο έτος ίδρυσής του ήταν το 1992 και αγωνιζόταν με χρώματα το μπλε και το κίτρινο. Ιδρυτές του συλλόγου ήταν ο Νικόλαος Τσουκαλαδέλης και ο Ηρακλής Οικονόμου. Ο σύλλογος διατηρούσε τμήματα ανδρικής καλαθοσφαίρισης όλων των ηλικιακών ομάδων,«Αθλητικοί Σύλλογοι» , πληροφορίες στον επίσημο ιστότοπο του Δήμου Λαμιέων. ενώ το τμήμα χειροσφαίρισης ανδρών του συλλόγου έχει σήμερα ανεξαρτητοποιηθεί υπό την επωνυμία Α.Σ. Ιωνικός Νέας Μαγνησίας Λαμία 2010.«Ιωνικός Νέας Μαγνησίας: Ξεκίνημα με Καρρά!» , άρθρο στον ιστότοπο HandballFan.gr, 6 Αυγούστου 2013.

 Τμήμα καλαθοσφαίρισης ανδρών 

 Ιστορική αναδρομή 
 Η πρώτη δεκαετία (1992-2003) 
Το ανδρικό τμήμα καλαθοσφαίρισης του συλλόγου δημιουργήθηκε το 1992. Την ίδια χρονιά εντάχθηκε στην Ένωση Σωματείων Καλαθοσφαίρισης Ανατολικής Στερεάς και Εύβοιας στα Πρωταθλήματα της οποίας ξεκίνησε την αγωνιστική του πορεία.«Εγγεγραμμένα Σωματεία Ε.Σ.Κ.Α.Σ.Ε. 1986-2012», πληροφορίες στον επίσημο ιστότοπο της Ένωσης Σωματείων Καλαθοσφαίρισης Ανατολικής Στερεάς και Εύβοιας

Την αγωνιστική περίοδο 2001-02 αναδείχθηκε πρωταθλήτρια ομάδα της Β΄ Κατηγορίας Ανδρών της Ε.Σ.Κ.Α.Σ.Ε. λαμβάνοντας, παράλληλα, το δικαίωμα ανόδου στην ανώτατη τοπική κατηγορία.«Πίνακας Πρωταθλητριών Ομάδων 1986-2013», πληροφορίες στον επίσημο ιστότοπο της Ένωσης Σωματείων Καλαθοσφαίρισης Ανατολικής Στερεάς και Εύβοιας. Την αμέσως επόμενη άνοιξη, μετά τη λήξη της περιόδου 2002-03, κατέκτησε το Πρωτάθλημα της Α΄ Κατηγορίας Ανδρών και κατ' επέκταση κέρδισε για πρώτη φορά στην ιστορία του το δικαίωμα ανόδου στη Γ΄ Εθνική Κατηγορία.

 Αναρρίχηση στις κατηγορίες (2003-2006) 
Πραγματοποιώντας το ντεμπούτο του στις εθνικές κατηγορίες την περίοδο 2003-04, ο Ιωνικός ήταν η μία από τις 14 ομάδες που συνέθεσαν το 2ο Όμιλο Νότου της Γ΄ Εθνικής.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2003-2004», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Έχοντας συγκεντρώσει 15 νίκες και 9 ήττες, η ομάδα της Λαμίας ολοκλήρωσε τις αγωνιστικές της υποχρεώσεις στην 4η θέση της τελικής βαθμολογικής κατάταξης, χωρίς να προβιβαστεί. Το στόχο αυτό πέτυχε την επόμενη χρονιά, 2004-05, οπότε και μετά την τελευταία αγωνιστική βρέθηκε στην κορυφή της βαθμολογικής κατάταξης, με 20 νίκες και 4 ήττες, εξασφαλίζοντας παράλληλα την άνοδο στη Β΄ Εθνική Κατηγορία.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2004-2005», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.

Την επόμενη χρονιά, 2005-06, ο Ιωνικός πέτυχε δεύτερη διαδοχική άνοδο κατηγορίας, κατακτώντας τη δεύτερη θέση στο Πρωτάθλημα της Β' Εθνικής με 20 νίκες και 10 ήττες.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Την ίδια χρονιά αξιοσημείωτη ήταν η πορεία του Ιωνικού και στο Κύπελλο Ελλάδας Ανδρών, στο οποίο αγωνίστηκε για πρώτη φορά, όπου κατάφερε να φτάσει μέχρι τη «Φάση των 8». Συνολικά συμμετείχε σε έξι αγώνες αποκλείοντας διαδοχικά τον Κ.Α.Ο. Δράμας (86-79),«Από τον πρώτο παιχνίδι εκτός θεσμού η Ξάνθη BF FASHION – ICBS & Ιωνικός Λαμίας στους μεγάλους» , άρθρο στον ιστότοπο Xan.gr, Οκτώβριος 2005. το Ηράκλειο (63-85),«Ανώμαλη προσγείωση...», άρθρο στον ιστότοπο της εφημερίδας «Πατρίς», 26 Σεπτεμβρίου 2005. την Α.Γ.Ε. Χαλκίδα (69-57),«Αποτελέσματα Κυπέλλου Ελλάδος Ανδρών 2005-2006», πληροφορίες στον ιστότοπο SentraGoal.gr. τη Μ.Ε.Ν.Τ. (75-71)  και το Γυμναστικό Λάρισας (75-70). Στους Προημιτελικούς ήρθε αντιμέτωπος με την Α.Ε.Κ. από την οποία και αποκλείστηκε με σκορ 61-86.«Στους «4» του Κυπέλλου Ελλάδας οι ΑΕΚ, Μαρούσι νικώντας Ιωνικό Λαμίας και Μακεδονικό» , άρθρο στον ιστότοπο In.gr, 12 Οκτωβρίου 2005. Προπονητής του συλλόγου την χρονιά αυτή ήταν ο Δημήτρης Λιόγας.

 Θητεία στην Α2 Εθνική Κατηγορία (2006-2008) 
Την αγωνιστική περίοδο 2006-07 ο Ιωνικός εντάχθηκε για πρώτη φορά στο δυναμικό της Α2 Εθνικής Κατηγορίας, στην οποία αγωνίζονταν 16 σύλλογοι από ολόκληρη την Ελλάδα σε κοινό Όμιλο.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2006-2007», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στη διάρκεια της χρονιάς η ομάδα της Λαμίας συνέλεξε 14 νίκες και 16 ήττες, ισοβαθμώντας με την Ξάνθη και τη Δάφνη. Στην τελική βαθμολογική κατάταξη βρέθηκε ενδιάμεσα στις άλλες δύο, στη 10η θέση, εξασφαλίζοντας την παραμονή της στην ίδια κατηγορία και για την επόμενη χρονιά. Στο θεσμό του Κυπέλλου Ελλάδος απέκλεισε διαδοχικά το Παλαιό Φάληρο με σκορ (57-86) και το Παγκράτι με σκορ 48-60.«Αποτελέσματα Κυπέλλου Ελλάδος Ανδρών 2006-2007», πληροφορίες στον ιστότοπο SentraGoal.gr. Ακολούθως γνώρισε τον αποκλεισμό κατόπιν ήττας με σκορ 72-63 από το Σπόρτιγκ Αθηνών. Μέχρι το Μάρτιο την τεχνική ηγεσία του συλλόγου συνέχισε να έχει ο Δημήτρης Λιόγας, ενώ κατόπιν αντικαταστάθηκε από το μέχρι πρότινος βοηθό του, Λουκά Ζαρονικόλα.«Παρελθόν ο Λιόγας από τη Λαμία», άρθρο στον ιστότοπο ToStoixima.gr, 20 Μαρτίου 2007.

Τον Ιούνιο του 2007 καθήκοντα προπονητή ανέλαβε στο σύλλογο ο πρώην καλαθοσφαιριστής Μπάνε Πρέλεβιτς, ενώ βοηθός του ορίστηκε ο πρώην συμπαίκτης του στην Κίντερ Μπολόνια, Κώστας Παταβούκας.«Φιλικό ...διαζύγιο του ΠΑΟΚ με τον Πρέλεβιτς που συμφώνησε με τον Ιωνικό Λαμίας», άρθρο στον ιστότοπο In.gr, 11 Ιουνίου 2007. Την αγωνιστική περίοδο 2007-08 ο Ιωνικός συγκέντρωσε 19 νίκες και 11 ήττες, ολοκληρώνοντας τις αγωνιστικές του υποχρεώσεις στην 4η θέση, πάνω από το Περιστέρι με το οποίο είχε ισοβαθμήσει.«Πρόγραμμα και Βαθμολογία Γ' Εθνικής Κατηγορία Ανδρών (2ος Όμιλος Νότου) 2007-2008», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Στο Κύπελλο η πορεία του Ιωνικού ήταν σύντομη αυτή τη φορά, εφόσον ηττήθηκε και αποκλείστηκε στην πρεμιέρα από το Περιστέρι με σκορ 64-66.«Το Περιστέρι απέκλεισε τον Ιωνικό στη Λαμία», άρθρο στον ιστότοπο Contra.gr, 20 Σεπτεμβρίου 2007.

Το καλοκαίρι του 2008 η ομάδα που είχε τερματίσει 2η στο Πρωτάθλημα της Α2 Εθνικής, το Πανόραμα, είχε μεν εξασφαλίσει την άνοδό της στην Α1 Εθνική Κατηγορία αγωνιστικά αλλά βάσει της αθλητικής νομοθεσίας δεν είχε το δικαίωμα λόγω οικονομικών οφειλών.«Επιμένει ο Ιωνικός Λαμίας για συμμετοχή στην Α1», άρθρο στον ιστότοπο Contra.gr, 22 Αυγούστου 2008. Ομοίως η ομάδα της Δάφνης που τερμάτισε 3η βρισκόταν από το έτος 2003 σε καθεστώς εκκαθάρισης, κάτι που επίσης βάσει αθλητικού νόμου την καθήλωνε στην ίδια Κατηγορία. Κατ' επέκταση ο Ιωνικός Λαμίας διεκδίκησε την άνοδό του δια της νομικής οδού ως ο επόμενος επιλαχών. Μετά την αποδοχή της Ελληνικής Ομοσπονδίας Καλαθοσφαίρισης του αιτήματος συγχώνευσης Πανοράματος και Καβάλας, ώστε να ανέλθουν από κοινού στην Α1 Εθνική, ο Ιωνικός αποχώρησε από την Α2 Εθνική σε ένδειξη διαμαρτυρίας.«Δεν "κατεβαίνει" στην Α2 ο Ιωνικός», άρθρο στον ιστότοπο Contra.gr, 29 Αυγούστου 2008. Τη θέση του στην κατηγορία πήρε η πρώτη επιλαχούσα ομάδα του πρωταθλήματος της Β' Εθνικής Κατηγορίας, Κεραυνός Αιγίου.«Ανέβηκε ο Κεραυνός Αιγίου», άρθρο στον ιστότοπο Sport24.gr, 8 Σεπτεμβρίου 2008.

 Επιστροφή στα Τοπικά Πρωταθλήματα (2008-2014) 
Μετά την αποχώρησή του από το Πρωτάθλημα της Α2 Εθνικής Κατηγορίας ο Ιωνικός Λαμίας υποβιβάστηκε απευθείας στα Τοπικά Πρωταθλήματα της Ένωση Σωματείων Καλαθόσφαιρας Ανατολικής Στερεάς και Εύβοιας όπου και αγωνίζεται μέχρι σήμερα.

Την αγωνιστική περίοδο 2011-12 αποτέλεσε τη μία από τις 9 ομάδες που διαγωνίστηκαν στα πλαίσια της Α΄ Κατηγορίας Ανδρών της Ένωσης. Μετά τη λήξη της κανονικής περιόδου βρέθηκε στην 4η θέση της βαθμολογικής κατάταξης με 10 νίκες και 6 ήττες, περνώντας επιτυχώς στα Play-offs.«Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2011-2012», ανάρτηση στον επίσημο ιστότοπο του τμήματος καλαθοσφαίρισης του Ερμή Σχηματαρίου, 27 Μαρτίου 2012. Ακολούθως αντιμετώπισε την ομάδα της Έξω Παναγίτσας στη σειρά των Ημιτελικών μεταφέροντας δύο ήττες από την προηγούμενη φάση.«Ημιτελικοί ΕΣΚΑΣΕ: Άνετη νίκη της Κύμης», άρθρο στον ιστότοπο της εφημερίδας «Ευβοϊκή Γνώμη», 2 Απριλίου 2012. Στο μοναδικό παιχνίδι που χρειάστηκε να διεξαχθεί η Έξω Παναγίτσα επικράτησε με διαφορά ενός πόντου, 67-66, αφήνοντας τον Ιωνικό εκτός συνέχειας.

Την επόμενη χρονιά, 2012-13, η ομάδα της Λαμίας συνέχισε να αγωνίζεται στην Α' Κατηγορία απέναντι σε 9 αντιπάλους αυτή τη φορά.«Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2012-2013», πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας. Μετά τη λήξη της κανονικής περιόδου βρέθηκε στην 3η θέση της βαθμολογικής κατάταξης με 13 νίκες και 5 ήττες. Εξασφάλισε και πάλι συμμετοχή στα Play-offs ανόδου όπου και κλήθηκε να αντιμετωπίσει το 2ο Α.Ο. Κύμης.«A' ΕΣΚΑΣΕ: Ορίστηκαν τα πλέι-οφ», άρθρο στον ιστότοπο της εφημερίδας «Ευβοϊκή Γνώμη», 5 Απριλίου 2013. Οι δύο ομάδες μετέφεραν από μία νίκη και μία ήττα από την κανονική περίοδο και χρειάζονταν δύο ακόμη νίκες για να περάσουν στον τελικό. Εν τέλει τις πέτυχε διαδοχικά η ομάδα της Κύμης με σκορ 85-61 και 64-78 αφήνοντας τον Ιωνικό εκτός Τελικών.«Με ...100 και στα πλέι-οφ ο άπιαστος Γυμναστικός», άρθρο στον ιστότοπο της εφημερίδας «Ευβοϊκή Γνώμη», 7 Απριλίου 2013.«Κύμη εναντίον Κύμης», άρθρο στον ιστότοπο της εφημερίδας «Ευβοϊκή Γνώμη», 15 Απριλίου 2013.

Ο Ιωνικός συνέχισε να παλεύει για την άνοδο και την επόμενη περίοδο, 2013-14, οπότε και ολοκλήρωσε τις αγωνιστικές του υποχρεώσεις για την κανονική περίοδο με 13 νίκες και 5 ήττες.«Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2013-2014», πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας. Ισοβάθμισε με τον Λοκρό Αταλάντης και εν τέλει τοποθετήθηκε στην 3η θέση του βαθμολογικού πίνακα. Στη σειρά των Ημιτελικών ζευγαρώθηκε ξανά με τον Α.Ο. Κύμης απέναντι στον οποίο είχε μία νίκη και μία ήττα.«Κάδμος και Ιωνικός Λαμίας έκαναν το πρώτο βήμα…», άρθρο στον ιστότοπο InfoBasket.gr, 30 Μαρτίου 2014. Σε αντιστροφή της προηγούμενης χρονιάς ήταν ο Ιωνικός αυτός που πέτυχε τις δύο διαδοχικές νίκες με σκορ 55-66 και 56-49 περνώντας στη σειρά των Τελικών.«ΕΣΚΑΣΕ: Εκτός τελικού η Κύμη-Νέα ήττα του Αλιβερίου», άρθρο στον ιστότοπο της εφημερίδας «Ευβοϊκή Γνώμη», 5 Απριλίου 2014. Εκεί κλήθηκε να αντιμετωπίσει τον Κάδμο Θήβας από τον οποίο είχε ήδη υποστεί δύο ήττες στη διάρκεια της κανονικής περιόδου.«ΕΣΚΑΣΕ: Τα αποτελέσματα των αγώνων», άρθρο στον ιστότοπο της εφημερίδας «Ευβοϊκή Γνώμη», 13 Απριλίου 2014. Στο ένα και μοναδικό παιχνίδι που διεξήχθη ο Κάδμος κέρδισε με 71-52, αναδείχθηκε Πρωταθλητής Ε.Σ.Κ.Α.Σ.Ε. και κέρδισε εκείνος το εισιτήριο ανόδου στη Γ΄ Εθνική Κατηγορία.«Ο Κάδμος Θήβας στη Γ' Εθνική», άρθρο στον ιστότοπο InfoBasket.gr, 27 Απριλίου 2014.

 Συνένωση με τον Έσπερο Λαμίας 
Το Σεπτέμβριο του 2014 ανακοινώθηκε η συνένωση του Ιωνικού με τον Έσπερο Λαμίας προκειμένου να δημιουργηθεί μια νέα ισχυρότερη ομάδα.«Έσπερος Λαμίας: Η νέα δύναμη στο Λαμιώτικο μπάσκετ» , άρθρο στον ιστότοπο BasketWorld.gr, 5 Σεπτεμβρίου 2014. Το αρχικό ρόστερ αποτελούσαν παίκτες και από τα δύο σωματεία υπό την καθοδήγηση του Γιάννη Σοφογιάννη και με γενικό αρχηγό τον Παναγιώτη Κραββαρίτη. Το εγχείρημα αποδείχθηκε επιτυχημένο καθώς μόλις ένα χρόνο μετά ο νέος ενιαίος σύλλογος με την ονομασία Γ.Σ. Έσπερος Λαμίας αναδείχτηκε πρωταθλητής της Α' Κατηγορίας Ε.Σ.Κ.Α.Σ.Ε. για το έτος 2014-2015, σφραγίζοντας το εισιτήριο ανόδου στη Γ' Εθνική Κατηγορία.«Πανάξιος ο Έσπερος ανεβαίνει στην Γ΄Εθνική» , άρθρο στον ιστότοπο LamiaFM.gr, 27 Απριλίου 2015.

 Διακεκριμένοι καλαθοσφαιριστές 
  Θοδωρής Βαρδιάνος
  Δημήτρης Γεώργαρος
  Γιώργος Γιαννουζάκος
  Κώστας Κακαρούδης
  Σπύρος Κέκελης
  Κώστας Πασχάλης
  Νίκος Σπανός
  Μάνθος Σοφογιάννης
  Κώστας Τότσιος
  Κώστας Χρήστου

 Τμήμα χειροσφαίρισης ανδρών 
 Ιστορική αναδρομή 
Το τμήμα χειροσφαίρισης ανδρών του συλλόγου από το 2010 έχει ανεξαρτητοποιηθεί με καινούργια διοικούσα επιτροπή και νέο καταστατικό. Αγωνίζεται στα Εθνικά Πρωταθλήματα με την ονομασία Α.Σ. Ιωνικός Νέας Μαγνησίας Λαμία 2010. Το σωματείο δραστηριοποιείται αποκλειστικά στο χώρο της χειροσφαίρισης. Λαμβάνει επίσης μέρος σε διαγωνισμούς μπιτς χάντμπολ.«Beach handball: Κύπελλο Ελλάδας το τριήμερο» , άρθρο στον ιστότοπο Handball.gr, 16 Ιουλίου 2015.

Την αγωνιστική περίοδο 2012-13 ο Ιωνικός συμμετείχε στο Πρωτάθλημα της Β΄ Εθνικής Κατηγορίας Ανδρών που διοργάνωσε η Ομοσπονδία Χειροσφαίρισης Ελλάδος και συγκεκριμένα στον 3ο Όμιλο.«Στατιστικά Ομάδων - Βαθμολογία», αρχείο στον επίσημο ιστότοπο της Ομοσπονδίας Χειροσφαίρισης Ελλάδος. Έχοντας συγκεντρώσει 8 νίκες και 2 ήττες απέναντι σε 5 αντιπάλους, τοποθετήθηκε στη 2η θέση της τελικής βαθμολογίας.

Τη χρονιά 2013-14 βρέθηκε σε συνθήκες μεγαλύτερου ανταγωνισμού έχοντας να αντιμετωπίσει 8 αντιπάλους στα πλαίσια του 2ου Ομίλου της Β΄ Εθνικής. Με απολογισμό 8 νίκες, 1 ισοπαλία και 7 ήττες βρέθηκε στην 5η θέση του τελικού βαθμολογικού πίνακα.

Την περίοδο 2014-15, πάντα στον ίδιο Όμιλο και Κατηγορία, κλήθηκε να αντιμετωπίσει μόλις 3 αντιπάλους, αλλά από τρεις φορές αντί για δύο, με αποτέλεσμα να συγκεντρώσει 8 νίκες και 4 ήττες. Σαν αποτέλεσμα ο Ιωνικός τερμάτισε 2ος και συνέχισε να παραμένει στη Β΄ Εθνική. Από τον Αύγουστο του 2013 μέχρι τον Ιούλιο του 2015 προπονητής του συλλόγου ήταν ο Δημήτρης Καρράς, ένας εκ των θεμελιωτών του αθλήματος στην Ελλάδα.«Ιωνικός Μαγνησίας: Τέλος εποχής!», άρθρο στον ιστότοπο HandballFan.gr, 25 Ιουλίου 2013.

 Παραπομπές 

 Εξωτερικοί σύνδεσμοι 

 Α.Σ. Ιωνικός Λαμίας, ανενεργός επίσημος ιστότοπος του τμήματος καλαθοσφαίρισης.
 Χαλκιοπούλειο Κλειστό Γυμναστήριο, πληροφορίες στον ιστότοπο Stadia.gr.


Κατηγορία:Αθλητικοί σύλλογοι Φθιώτιδας
Κατηγορία:Λαμία
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Σωματεία Ε.Σ.ΚΑ.Σ.Ε.
Κατηγορία:Ιδρύσεις αθλητικών συλλόγων το 1992
Κατηγορία:Ιδρύσεις ομάδων καλαθοσφαίρισης το 1992